Hvad er det, der nogle gange er rødt, andre gange blåt, er enøjet og under valgkampen konstant løber i hælene på politikerne i håb om at påvirke valgresultatet?

Svaret er det billede, som en hel del mennesker har af pressen. Et indtryk, der er blevet luftet på blandt andet Facebook, Twitter og i medierne i løbet af valgkampen.

Heriblandt af politikere som Venstres Martin Geertsen og Lars Christian Lilleholt, som har kritiseret medierne for at gå rød bloks ærinde og give statsminister Helle Thorning-Schmidt mere taletid end blå blok.